Innar Liiv

**Innar Liiv** (sündinud 26. märtsil 1982 Tallinnas) on eesti tehnikateadlane, informaatik.

## Haridus
Ta lõpetas Tallinna Prantsuse Lütseumi 2000. aastal ning kaitses Tallinna Tehnikaülikoolis 2004. aastal informaatika alal magistritöö "Assotsiatsioonireeglite leidmine kasutades monotoonsete süsteemide teooriat" (juhendaja Rein Kuusik). 2008. aastal kaitses ta TTÜ-s doktoriväitekirja "Pattern Discovery Using Seriation and Matrix Reordering: A Unified View, Extensions and an Application to Inventory Management" ("Mustrite avastamine, kasutades järjestamist ning maatriksi ümberkorrastamist: unifitseeritud vaade, edasiarendused ning rakendus ladude juhtimises"). Rahvusvaheline Klassifitseerimise Ühing tunnistas selle töö 2008. aasta parimaks interdistsiplinaarsete väitekirjaks. Hinnati teaduskirjanduse uurimise sügavust ning uuenduslikkust teooria, metodoloogia ja rakenduste vallas.

## Töökäik
Ta töötab Tallinna Tehnikaülikoolis aastast 2003: oli informaatikainstituudis tunnitasuline õppejõud 2003–2004, erakorraline assistent 2004–2005, assistent 2005-2009 ja dotsent 2009-2016; tarkvarateaduse instituudis dotsent 2017-2022 ja kaasprofessor alates 2022.

## Teadustöö
Innar Liivi põhilised uurimisvaldkonnad on keeruliste süsteemide ja andmete analüüs, andmekaeve, arvutuslik sotsioloogia, visualiseerimine, operatsioonianalüüs.

Ta oli külalisteadur Stanfordi Ülikoolis 2015 ja Oxfordi Ülikoolis 2016-2017.

### Liikmesus teadusorganisatsioonides
* Institute for Operations Research and Management Science 2005-...
* Elektri- ja Elektroonikainseneride Instituut (IEEE) 2006-...
* Eesti Majandusteaduse Selts 2006-...
* Rahvusvaheline Psühhomeetriaühing 2008-...
* Classification Society of North America 2009-...
* Eesti Noorte Teaduste Akadeemia 2017-2024 (asutajaliige)

## Isiklikku
Tema isa oli psühhiaater Anti Liiv, ema on inglise filoloog Suliko Liiv ning õde on majandusteadlane Signe Rosenberg. Innar Liivi pojad on Kristjan Liiv (2006) ja Sander Liiv (2013).

## Tunnustus
* Rahvusvahelise Klassifitseerimisühingu auhind parimale interdistsiplinaarsele väitekirjale 2009 
* Tallinna Tehnikaülikooli Aasta õppejõud 2020

## Artikleid
*Arvuti autosse – Auto PC. – *[[Arvutimaailm]]*, 1998, nr 3, lk 40–41.
*Kontor Internetti: alternatiiv või saatus? – *Arvutimaailm*, 2000, nr 1, lk 16–18.
*Miks on MySQL nii populaarne? – *Arvutimaailm*, 2003, nr 7, lk 24–25.
*Veebiprogrammeerimise verstapostid. – *Arvutimaailm*, 2003, nr 7, 42–43; nr 8, lk 20–21; nr 9, lk 40–41.
*Veebiprogrammeerimise verstapostid: SQL-i algõpetus MySQL-i näitel. – *Arvutimaailm*, 2003, nr 10, lk 46–47.
*Kommentaar Jaagup Kippari artiklile "Java rakenduste programmeerimine". – *Arvutimaailm*, 2004, nr 5, lk 20–21.
*Veebiprogrammeerimise verstapostid: telefoniraamat. – *Arvutimaailm*, 2004, nr 10, lk 44–45. 
*Andmekaevandamine. – *[[A & A]]*, 2005, nr 6, lk 28–43. (Artikli PDF-versioon (arhiiviversioon))
*Rein Kuusik, Innar Liiv, Grete Lind. – An Efficient Method for Post Analysis of Patterns. – *Proceedings of The IASTED International Conference on Artificial Intelligence and Applications: IASTED International Conference on Artificial Intelligence and Applications, Innsbruck, Austria, 2005*, Innsbruck: ACTA Press, 2005, lk 101–105.
*Mining and Visualizing Power in Social Network Analysis. – *Proceedings of The International Conference on Artificial Intelligence (ICAI'05), Las Vegas, Nevada, June 27-30, 2005*, CSREA Press, 2005, lk 754–759.
*R. Aps, L.T. Kell, H. Lassen, I. Liiv. Negotiation framework for Baltic fisheries management: striking the balance of interest. – *[[ICES Journal of Marine Science]]*, 64(4):858-861, 2007.
*Innar Liiv, Rein Kuusik, Leo Võhandu. Analytical CRM with conformity analysis. – *[[Transactions on Systems and Control]]*, 2(2), pp. 155 - 161, 2007.

## Viited

## Välislingid
*
*Innar Liivi publikatsioone
*Koduleht (foto, publikatsioonide nimekiri) (*inglise keeles*) (arhiiviversioon)
*Sissekanne Arvutimaailma saidil (foto; Arvutimaailmas ilmunud artiklid)
*Tallinna Tehnikaülikooli doktoritöö võitis rahvusvahelise auhinna